ལུ་དབྱི་སི་ཌེ་ཁཱརི་གྱི་པར་རྒྱག་ལག་རྩལ་བྱུང་བ་ནས་བཟུང།སྐབས་གཅིག་རིང་སྤྱི་ཚོགས་སྟེང་དུ་མི་ངམང་ཆེ་བ་པར་རྒྱག་རྒྱུར་དགའ་བའི་ཚ་རླབས་ཤིག་འཕྱུར་ཞིང་སྤྱི་ཚོགས་སྟེང་དུ་མི་སྣ་གྲགས་ཅན་དང།ཆེད་ལས་མཁས་ཅན་མང་ཆེ་བ་རྣམས་ཀྱང་པར་རྒྱག་རྒྱུར་ཧ་ཅང་དགའ་པོ་བྱེད་ཀྱི་ཡོད་པ་རེད་ལ་ཧྥ་རན་སིའི་རི་མོ་མཁས་ཅན་མོ་ལིས་སིས་ཀྱང་ལོ་དེར་རང་གི་ལོ་མང་བྱེད་མྱོང་བའི་ལས་ཀ་དེ་དོར་ཏེ་པར་རྒྱག་བྱ་བའི་ནང་དུ་ཞུགས་ཏེ།རིན་ཐང་ལ་ཧྥ་དངུལ་སྒོར་གཞི་བརྒྱ་ཡིན་པའི་ཌེ་ཁཱརི་པར་ཆས་ཞིག་འཁྱེར་ནས་གྲོང་ཁྱེར་དང་གྲོང་གསེབ་ནས་པར་དཔེ་གསར་ཤིན་ཏུ་མང་པོ་བླངས་པས།རི་མོའི་བྱ་གཞག་ལ་གྱོང་གུན་ཆེན་ཕོག་པ་རེད།ཌེ་ཁཱརི་པར་རྒྱག་ལག་རྩལ་ཡར་ངོའི་ཟླ་བཞིན་གོང་དུ་འཕེལ་བ་དང།དེའི་འོད་ལེན་དུས་ཚོད་ཀྱང་ཆུ་ཚོད་ཁ་ཤས་ནས་སྐར་མ་ཁ་ཤས་རེ་བར་ཐུང་དུ་ཐུང་དུ་འགྲོ་བ་ན།སྐར་མ་འགའ་ཤས་ནང་འགུལ་མེད་དངོས་པོ་དང་།སྡོད་ཁང་དང་རང་བྱུང་ཡུལ་ལྗོངས་བས་པར་དུ་ལེན་ཐུབ་པ་མ་ཟད།མིིའི་གཟུགས་བརྙན་ཡང་པར་དུ་ལེན་ཐུབ་ཀྱི་ཡོད་པ་རེད།ཁྱད་པར་དུ་མིའི་གཟུགས་བརྙན་པར་དུ་ལེན་རྒྱུ་ནི་སྐབས་གཅིག་རིང་སྙན་གྲགས་ཕྱོགས་བཅུར་ཁྱབ་པའི་མཆོག་འགྱུར་གྱི་བརྗོད་བྱ་ཞིག་ཏུ་གྱུར་པ་སོགས་ལ་བརྟེན།གསར་བྱུང་གི་ལས་རིགས་ཏེ་པར་ཁང་ཡང་སྐྱེས་སྟོབས་ཀྱི་མཐུན་རྐྱེན་ཡོངས་སུ་རྗོགས་པར་བྱུང་ངོ།།